જે લોકોની ઇન્શ્યુરન્સ પોલીસી પ્રીમીયમ ન ભરવાને કારણે બંધ થઈ ગઈ છે(લેપ્સ પોલીસી)તેવાં લોકો ને આનંદીત કરી દે તેવો એક ચુકાદો થોડાં સમય પહેલાં મુંબઈ હાઈકોર્ટે જાહેર કર્યો છે.હાઈકોર્ટે તેનાં ચુકાદામાં ઈન્શ્યુરન્સ પોલીસીનાં ટ્રેડીંગ એટલે કે લેં-વહેંચ ની તરફેણમાં ચુકાદો આપતાં જણાંવ્યું છે કે ઈન્શ્યુરન્સ પોલીસીનું ટ્રેડીંગ કાયદેસર છે.ઈન્શ્યુરન્સનાં નીયમ પ્રમાણે બંધ થયેલી પોલીસીનાં પોલીસી હોલ્ડરને ઈન્શ્યુરન્સ કંપની સરેન્ડર વેલ્યુ(અમુક ચાર્જ કાપીને બાકીની રકમ)જેટલી રકમ પરત કરી દે છે અને પોલીસી ત્યાં પુરી થઈ જાય છે પરંતુ તે જ પોલીસી નાં ટ્રેડીંગ દ્વારા પોલીસી હોલ્ડર સરેન્ડર વેલ્યુ કરતાં વધારે રકમ મેળવી શકે છે.આમ,પોલીસી ટ્રેડીંગ એ ટુંકાગાળા માં પૈસા મેળવવાનું રોકાણનું એક નવું સાધન બની શકે છે.